pythainlp/thai-wiki-dataset-v4 huggingface dataset:
บีอีซี มิวสิค

บีอีซี มิวสิค  เป็นค่ายเพลงแนวไทยป็อป (T-POP) ของสถานีวิทยุโทรทัศน์ไทยทีวีสีช่อง 3 ในเครือกลุ่มบีอีซีเวิลด์ (ลักษณะคล้ายกับเอสพี ศุภมิตร ในอดีต) ซึ่งแยกตัวออกจากค่ายแชนเดอเลียร์มิวสิก โดยนำนักแสดงของช่อง 3 ที่มีศักยภาพทั้งด้านการร้องและการเต้น มาพัฒนาเป็นศิลปิน โดยมี ดิว - ปิ่นกมล มาลีนนท์ เป็นผู้บริหาร เริ่มผลิตผลงานตั้งแต่ปี พ.ศ. 2565 มีศิลปินในสังกัดจำนวน 3 คน ผลิตผลงานเพลงออกมาเบื้องต้นจำนวน 5 เพลง ก่อนจะจัดงานเปิดตัวค่ายเพลงอย่างเต็มรูปแบบเมื่อวันที่ 18 พฤษภาคม พ.ศ. 2567 ณ สเฟียร์ ฮอลล์ ชั้น 5 ศูนย์การค้าเอ็มสเฟียร์ หลังจากนั้นได้ทยอยผลิตผลงานเพลงออกมาเรื่อย ๆ และต่อยอดมาสู่การจัดเทศกาลดนตรีในปี พ.ศ. 2568
ศิลปิน.
ศิลปินในสังกัด.
<templatestyles src="Col-begin/styles.css"/>
เนโม

เนโม เมทแทลร์ (อักษรโรมัน: Nemo Mettler; เกิด 3 สิงหาคม ค.ศ. 1999) หรือที่รู้จักในชื่อ เนโม เป็นแร็ปเปอร์และนักร้องชาวสวิส ที่เชี่ยวชาญในการเล่นไวโอลิน เปียโน และกลอง เขาเป็นผู้ชนะการประกวดเพลงยูโรวิชันปี 2024 ด้วยเพลง "เดอะโคด" ซึ่งทำให้สวิตเซอร์แลนด์ชนะการประกวดเป็นครั้งแรกตั้งแต่ปี 1988
ประวัติ.
เนโมเกิดที่เมืองบีล/เบียนน์ รัฐแบร์น บิดาเป็นนักประดิษฐ์และนักลงทุน ส่วนมารดาเป็นผู้สื่อข่าว เขามีน้องสาวหนึ่งคน เนโมเริ่มเล่นดนตรีตั้งแต่อายุสามขวบ โดยฝึกเล่นไวโอลิน เปียโน และกลอง ต่อมาเมื่ออายุเก้าขวบเขาเริ่มเรียนร้องเพลงโอเปรา เนโมเข้าเรียนที่มหาวิทยาลัยศิลปะซือริชเป็นเวลาหนึ่งปี ก่อนย้ายมายังเบอร์ลินเพื่อสานต่อความฝันการเป็นนักดนตรี
อาชีพการงาน.
อีพี "Clownfisch" (โคลวนฟิช) ของเนโมในปี 2015 ขึ้นถึงอันดับที่ 95 ในชาร์ตสวิส สองปีต่อมาเขาได้เปิดตัวซิงเกิล "Du" ซึ่งขึ้นถึงอันดับ 4 ในสวิตเซอร์แลนด์ ในรายการ "The Masked Singer Switzerland" ซีซั่น 2 เมื่อปี 2021/2022 เขาเข้าร่วมแข่งขันโดยใช้หน้ากากแพนด้า
เมื่อวันที่ 29 กุมภาพันธ์ ค.ศ. 2024 เนโมได้รับการคัดเลือกเป็นตัวแทนของสวิตเซอร์แลนด์ในการประกวดเพลงยูโรวิชัน ด้วยเพลง "เดอะโคด" ซึ่งได้แรงบันดาลใจจากอุปรากร "ขลุ่ยวิเศษ" ของ ว็อล์ฟกัง อมาเดอุส โมทซาร์ท ที่เขาเคยร่วมการแสดงเมื่อยังเป็นเด็ก เขาใช้เพลงนี้ในรอบคัดเลือกที่สองของการประกวดเมื่อวันที่ 9 พฤษภาคม และผ่านเข้ารอบชิงชนะเลิศ เขาคว้าแชมป์การประกวดอีกสองวันถัดมา โดยได้คะแนนรวม 591 คะแนน ในจำนวนนี้เป็นคะแนนจากคณะกรรมการ 365 คะแนน มากเป็นอันดับสองของจำนวนผู้เข้าประกวดยูโรวิชันรวมทุกคน รองจาก ซัลวาโดร์ ซูบรัล ผู้ชนะในปี 2017 แต่ถ้านับคะแนนจากการโหวตจากผู้ชมด้วยจะเป็นลำดับที่สี่ ทั้งนี้ เนโมเป็นบุคคลเพศอทวิลักษณ์ (Non-Binary) คนแรกที่ชนะการประกวดเพลงยูโรวิชัน
ชีวิตส่วนตัว.
ในเดือนพฤศจิกายน 2023 เนโมประกาศว่าตนเป็นเพศอทวิลักษณ์ (Non-Binary) ผ่านบทความในหนังสือพิมพ์ "#เปลี่ยนทาง " เขากล่าวว่าตนชอบให้เรียกด้วยชื่อจริงมากกว่าคำสรรพนามในภาษาเยอรมัน และแทนตัวเองด้วยคำสรรพนาม "เขา" (they/them) ในภาษาอังกฤษ
ราชวงศ์กัมโพช

ราชวงศ์กัมโพช (อักษรโรมัน: Kamboja Dynasty; เรียจฺตระกูลกัมโพช) หรือราชวงศ์กัมโพช-สุริยวงศ์ สถาปนาโดย พระเจ้าศรุตวรมัน พระมหากษัตริย์แห่งเจนละตามหลักฐานพบว่าต้นวงศ์ของพระองค์ทรงสืบสายราชวงศ์มาจาก พราหมณ์กัมพูสวยัมภูวะ และ พระนางอัปสรเมรา ทรงร่วมกันก่อตั้งราชวงศ์กัมโพช-สุริยวงศ์ของกัมพูชา ในราวคริสตศตวรรษที่ 1 พราหมณ์กัมพูสวยัมภูวะเป็นบรรพบุรุษของชาวกัมพุชเทศมีต้นกำเนิดในอินเดียตอนใต้ 
ต่อมาราชวงศ์นี้ได้ตกอยู่ภายใต้การปกครองของ อาณาจักรฟูนัน ช่วงการครองราชย์ของพระเจ้าภววรมันที่ 1 และ พระเจ้ามเหนทรวรมัน ราชวงศ์กัมโพช-สุริยะวงศ์มีความเจริญรุ่งเรืองถึงขีดสุดโดยพระองค์สามารถขยายดินแดนของเจนละเข้าไปในดินแดนของฟูนันนำไปสู่การล่มสลายของอาณาจักรฟูนัน และขยายอาณาจักรเจนละครอบคลุมจรดดินแดนของฟูนันเดิมทั้งหมด จากการโจมตีของ ราชวงศ์โจฬะแห่งชวา ทำให้อาณาจักรเจนละแตกออกเป็นสองอาณาจักรคือเจนละบกปกครองโดยราชวงศ์กัมโพช-สุริยวงศ์ และเจนละน้ำปกครองโดยราชวงศ์เกาฑิณยะ-จันทรวงศ์ ราชวงศ์กัมโพชล่มสลายลงเมื่อพระเจ้ามหิปติวรมันถูกพระเจ้าสัญชัยกษัตริย์แห่งชวาตัดพระเศียร ต่อมา พระเจ้าชัยวรมันที่ 2 เชื้อพระวงศ์พระองค์หนึ่งของราชวงศ์เกาฑิณยะ - จันทรวงศ์ ทรงรวบรวมดินแดนขึ้นใหม่ในนามจักรวรรดิเขมรและประกาศเอกราชจากชวาสำเร็จ
เหรียญพลเรือนกองกำลังและผู้สังเกตการณ์ข้ามชาติ

เหรียญพลเรือนกองกำลังและผู้สังเกตการณ์ข้ามชาติ  เป็นเหรียญที่มอบให้กับพนักงานพลเรือนที่ทำงานให้กับคณะผู้แทนกองกำลังและผู้สังเกตการณ์ข้ามชาติในไซนาย เพื่อยกย่องการปฏิบัติงานของพวกเขาเพื่อสันติภาพ
ประวัติ.
เหรียญนี้ก่อตั้งขึ้นเมื่อวันที่ 24 มีนาคม พ.ศ. 2525 เพื่อเชิดชูพลเรือนที่เคยปฏิบัติงานกับกำลังและผู้สังเกตการณ์ข้ามชาติไซนาย เหรียญนี้มีลักษณะคล้ายกับเหรียญกองกำลังและผู้สังเกตการณ์ข้ามชาติที่มอบให้กับกองกำลังรักษาสันติภาพของกองกำลังทั้ง 11 หน่วยที่ปฏิบัติหน้าที่ในกองกำลัง ขณะที่เจ้าหน้าที่พลเรือนถูกว่าจ้างในหลากหลายอาชีพ หลัก ๆ คืองานบริการและงานธุรการ เช่นเดียวกับเหรียญตราที่ออกโดยสหประชาชาติ เหรียญของกองกำลังและผู้สังเกตการณ์ข้ามชาติ ไม่ได้ออกโดยรัฐบาล กองกำลังและผู้สังเกตการณ์ข้ามชาติเป็นองค์การระหว่างประเทศที่ตอบสนองต่อสำนักงานใหญ่ในกรุงโรมและต่อผู้มีส่วนได้เสียทั้งสองฝ่าย ได้แก่ อียิปต์และอิสราเอล
เกณฑ์การรับ.
เหรียญประจำการพลเรือนกองกำลังและผู้สังเกตการณ์ข้ามชาติ มอบให้กับสมาชิกของกองกำลังและผู้สังเกตการณ์ข้ามชาติที่เป็นพลเรือน ซึ่งไม่มีสิทธิ์ได้รับเหรียญกองกำลังและผู้สังเกตการณ์ข้ามชาติ และสำหรับสมาชิกของเจ้าหน้าที่ผู้รับเหมาในการสนับสนุนการปฏิบัติการในไซนายคนสำคัญเพื่อยกย่องการให้บริการที่สำคัญ ณ ฐานที่ตั้งทางทหารของกองกำลังและผู้สังเกตการณ์ข้ามชาติใด ๆ ผู้มีสิทธิ์ได้รับเหรียญนี้จะต้องปฏิบัติงานเป็นระยะเวลาครบ 12 เดือน (ขั้นต่ำ 360 วัน) ในการให้บริการตามสัญญากับกองกำลังและผู้สังเกตการณ์ข้ามชาติในที่ตั้งทางทหารใดที่ตั้งหนึ่ง อย่างไรก็ตาม จะถือว่ามีคุณสมบัติได้รับเหรียญอีกคุณสมบัติหนึ่งในกรณีที่เสียชีวิตขณะปฏิบัติงาน หรือสมาชิกที่ต้องถอนตัวจากสาเหตุทางการแพทย์หรือผู้รับเหมาสนับสนุนการปฏิบัติงานในไซนายหลักเนื่องจากการบาดเจ็บหรือเจ็บป่วยจากการประจำการ
เอกโลน

รายงานจากหนังสือผู้วินิจฉัย เอกโลน ("'Eglon") เป็นกษัตริย์แห่งโมอับที่ต่อต้านอิสราเอล
ไม่มีการค้นพบหลักฐานทางโบราณคดีใดที่ยืนยันการมีตัวตนของพระองค์ แม้ว่าจะมีความเป็นไปได้บางส่วนว่าพระราชวังมีอยู่จริง
ในพระคัมภีร์.
พระองค์เป็นประมุขแห่งสมาพันธรัฐโมอับ อัมโมน และอามาเลขที่ยกมาโจมตีอิสราเอล เอกโลนปกครองชาวอิสราเอลเป็นเวลา 18 ปี วันหนึ่ง เอฮูดเข้ามาถวายเครื่องบรรณาการตามธรรมเนียม และหลอกเอกโลนแล้วแทงพระองค์ด้วยดาบ แต่เมื่อเอฮูดพยายามดึงดาบออก ไขมันส่วนเกินของกษัตริย์ผู้พ่วงพีขัดขวางการดึงดาบกลับมา บรรดาข้าราชบริวารจึงปล่อยพระองค์ไป โดยเชื่อว่าพระองค์กำลังบรรเทาตัวพระองค์อยู่ หลังการสวรรคต ชาวโมอับจึงประสบความพ่ายแพ้ และชาวอิสราเอลอยู่กันความสงบสุขเป็นเวลา 80 ปี
รับบีในธรรมเนียมทัลมุดอ้างว่ารูธเป็นพระราชธิดาในเอกโลน ในทัลมุดยังระบุอีกว่าเอกโลนเป็นพระนัดดาในบาลาค อย่างไรก็ตาม ไม่มีโองการใดที่ระบุถึงสิ่งนี้
ลูกหลาน.
รายงานจากตำนานในมิดราช โอรปาห์กับรูธ หญิงชาวโมอับสองคนจากหนังสือนางรูธ เป็นพี่น้องกัน และทั้งสองเป็นพระราชธิดาในเอกโลน กษัตริย์โมอับ (Ruth R. ii. 9) ในมิดราชเดียวกันระบุว่าเอกโลนเป็นพระราชโอรสในบาลาค กษัตริย์โมอับที่ปรากฏในหนังสือกันดารวิถี 
คติชนทัลมุดระบุว่า เนื่องจากเอกโลนยืนขึ้นเมื่อเอฮูดกล่าวว่ามีพระดำรัสจากพระเจ้า (ผู้วินิจฉับ 3:20) รางวัลของพระองค์คือลูกหลานของพระองค์จะกลายเป็นพระเจ้าดาวิด
รักบี้ 7 คนหญิงแอฟริกา 2023

การแข่งขันรักบี้ 7 คนหญิงแอฟริกา 2023  เป็นการแข่งขันรักบี้ 7 คนหญิงประจำปี ครั้งที่ 11 ของทวีปแอฟริกา รอบคัดเลือกจัดขึ้นที่สโมสรรักบี้ลูซากา ประเทศแซมเบีย ระหว่างวันที่ 1 ถึง 2 กรกฎาคม ค.ศ. 2023 การแข่งขันรอบสุดท้ายจัดขึ้นที่ประเทศตูนิเซีย ผู้ชนะได้ผ่านเข้ารอบโอลิมปิกฤดูร้อน 2024 ในปารีส และทีมอันดับที่ 2 และ 3 ได้ผ่านเข้ารอบการคัดเลือกโอลิมปิกรอบสุดท้าย 2024 นอกจากนี้ สองทีมอันดับแรกยังผ่านเข้ารอบแชลเลนเจอร์ซีรีส์ 2024
มีทีมเข้าร่วมทั้งหมด 15 ทีม
รูปแบบ.
อันดับทีมวางเรียงตามผลงานของพวกเขาในการแข่งขันชิงแชมป์ครั้งก่อนหน้า ทีมอันดัับ 1-5 จากการแข่งขันชิงแชมป์ครั้งก่อนได้เข้าสู่การแข่งขันรอบสุดท้ายโดยอัตโนมัติ ในขณะที่อีก 10 ทีมที่เหลือเข้าสู่รอบคัดเลือก
ทีม.
ทีมต่อไปนี้เข้าร่วม รอบคัดเลือก:
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
ทีมต่อไปนี้ได้เข้าร่วม รอบสุดท้าย:
 <ns>10</ns>
 <id>508114</id>
 <redirect title="แม่แบบ:Div col" />
 <revision>
 <id>4555743</id>
 <timestamp>2013-01-13T10:58:43Z</timestamp>
 <contributor>
 <username>Nullzero</username>
 <id>106127</id>
 </contributor>
 <comment>#REDIRECT </comment>
 <origin>4555743</origin>
 <model>wikitext</model>
 <format>text/x-wiki</format>
น้ำตกโตนปลิว

น้ำตกโตนปลิว ตั้งอยู่ที่ ม.10 ต.กำแพงเพชร อ.รัตภูมิ จ.สงขลา เป็นน้ำตกขนาดเล็ก มีทั้งหมด 10 ชั้น ความสูงประมาณ 50 เมตร อยู่ทางด้านทิศเหนือของเขตรักษาพันธุ์สัตว์ป่าโตนงาช้าง ในท้องที่อำเภอรัตภูมิ จังหวัดสงขลา ห่างจากอำเภอหาดใหญ่ 28 กิโลเมตร น้ำตกโตนปลิวเป็นน้ำตกหน้าผาหิน โดยชั้นแรกมีความสูงประมาณ 300 เมตร สามารถมองเห็นได้จากถนนเพชรเกษม ชั้นแรกของน้ำตกนี้มีนักท่องเที่ยวเข้ามาใช้บริการมากที่สุด ส่วนชั้นที่ 2 - 10 มีระยะห่างกัน และความสูงชันไม่มากประมาณ 10 ชั้น ชั้นละ 80–100 เมตร ทางด้านบนยังมีน้ำตกสายน้อย หลายสายด้วยกัน ฤดูที่สวยงามมากที่สุดของน้ำตก คือช่วงเดือนตุลาคมถึงเดือนมีนาคม
นอกจากความสวยงามของน้ำตกแล้ว ยังมีสิ่งศักดิ์สิทธิ์ คู่น้ำตกแห่งนี้ ซึ่งประดิษฐานอยู่บริเวณ น้ำตกชั้น 1 คือ พระพุทธรูป ปางมารวิชัย มีนามว่า “พระพุทธรัตนบรรพต” ให้นักท่องเที่ยวได้กราบสักการะบูชาเพื่อความเป็น สิริมงคลแก่ผู้ที่เดินทางไปท่องเที่ยว
ปัจจุบันน้ำตกโตนปลิว ได้รับการพัฒนาจากหน่วยสังกัดมีการจัดสร้างลานจอดรถ อาคารบริการ ร้านอาหาร ห้องประชุม ห้องน้ำ-สุขา และปัจจุบันที่นี้ได้มีการเก็บอัตราค่าบริการ
ลักษณะทางธรรมชาติของน้ำตก.
เป็นน้ำตก ที่ลดหลั่นกันเป็นชั้นๆ รวมแล้ว 10 ชั้น ไล่เลียงตามกันมา แต่ละชั้นจะมีความสวยงามของสายน้ำที่ไหลผ่าน เหลือบเขาลงมาสู่เบื้องล่าง ผ่านผาหิน แมกไม้ แตกต่างกันไป ซึ่งแต่ละชั้นก็จะมีชื่อตามลักษณะ ของสภาพแวดล้อมของชั้นนั้นๆ คือ
โธมัส ฮิลล์

โทมัส ฮิลล์ (7 มกราคม 1818 – 21 พฤศจิกายน 1891) เป็นนักบวชยูนิทาเรียน นักคณิตศาสตร์ นักวิทยาศาสตร์ นักปรัชญา และนักการศึกษาชาวอเมริกัน 
ประวัติ.
ฮิลล์ถูกสอนให้อ่านหนังสือตั้งแต่อายุยังน้อย เขาอ่านหนังสืออย่างตะกละตะกลามและได้รับการยกย่องอย่างดีในเรื่องความจำที่กว้างขวางและแม่นยำ พ่อของเขาสอนพฤกษศาสตร์ให้ และเขาชื่นชอบธรรมชาติและประดิษฐ์เครื่องมือทางวิทยาศาสตร์ขึ้น ซึ่งเป็นเครื่องมือคำนวณสุริยุปราคา และต่อมาได้รับรางวัล Scott Medal จากสถาบันแฟรงคลิน
แม้ว่าจะไม่ได้รับการศึกษาอย่างเป็นทางการตั้งแต่ยังเป็นวัยรุ่น แต่ฮิลล์ก็เข้าเรียนที่สถาบันโลเวอร์ดับลิน ในโฮล์มส์เบิร์ก รัฐเพนซิลเวเนีย และที่สถาบันเลสเตอร์ ในรัฐแมสซาชูเซตส์ ซึ่งปัจจุบันเป็นวิทยาเขตเลสเตอร์ ของวิทยาลัยแบเกร์ โดยออกเดินทางในปี 1837
เขาได้รับ A.B. และ D.Div จากมหาวิทยาลัยฮาร์วาร์ด ในปี 1843 และ 1845 ตามลำดับ ต่อมาเขาได้รับการแต่งตั้งให้เป็นสมาชิกกิตติมศักดิ์ของสมาคมการแสดงแฮสตีพุดดิง ฮิลล์เป็นผู้อำนวยการวิทยาลัยแอนทิออช ตั้งแต่ปี 1860 - 1862 จนกระทั่งเกิดสงครามกลางเมือง ทำให้วิทยาลัยปิดตัวลง จากนั้นเขาก็ดำรงตำแหน่งอธิการบดีมหาวิทยาลัยฮาร์วาร์ด ตั้งแต่ปี 1862 ถึง 1868 แต่ด้วยปัญหาสุขภาพ ทำให้เขาต้องเกษียณจากมหาวิทยาลัย แต่เขาสามารถทำงานเป็นนักพฤกษศาสตร์อย่างเป็นทางการได้ในระหว่าง การเดินทางด้วย "ฮัสเลอร์" ซึ่งเดินทางจากอเมริกาใต้ผ่านช่องแคบมาเจลลัน จากบอสตันในเดือนธันวาคม 1871 ถึงซานฟรานซิสโกในเดือนสิงหาคม 1872 ตั้งแต่ปี 1873 เขาเป็นหัวหน้าแพริชยูนิทาเรียนใน พอร์ตแลนด์ รัฐเมน
ในปี 1863 ขาได้รับเลือกให้เป็นสมาชิกของสมาคมปรัชญาอเมริกัน ฮิลล์อ้างว่าได้รับบาดเจ็บที่ลูกอัณฑะขณะทำสวน ซึ่งเป็นเหตุการณ์ที่ทำให้เขาระมัดระวังการสอนในห้องปฏิบัติการที่มหาวิทยาลัยฮาร์วาร์ด และเตือนนักศึกษาอย่าใช้ความพยายามมากเกินไปในการศึกษา
บ้านของฮิลล์ในเมืองวอลแทม รัฐแมสซาชูเซตส์ ซึ่งเขาเริ่มต้นอาชีพ มีชื่ออยู่ใน ทะเบียนสิ่งสำคัญทางประวัติศาสตร์แห่งชาติ
รักบี้ 7 คนหญิงอเมริกาเหนือ 2023

การแข่งขันรักบี้ 7 คนหญิงอเมริกาเหนือ 2023  เป็นการแข่งขันกีฬารักบี้ 7 คนของทีมชาติหญิงในทวีปอเมริกาเหนือ จัดขึ้นที่สตาร์ไลท์สเตเดียม เมืองแลงฟอร์ด รัฐบริติชโคลัมเบีย ประเทศแคนาดา ในวันที่ 19 และ 20 สิงหาคม ค.ศ. 2023 ซึ่งถูกจัดขึ้นในแคนาดาเป็นครั้งที่สอง ทีมชนะเลิศครั้งก่อนหน้าคือ เม็กซิโก ผู้ชนะครั้งนี้จะได้รับสิทธิ์เข้าร่วมแขง่ขันโอลิมปิกฤดูร้อน 2024
รูปแบบ.
ทีมทั้งหมดแข่งแบบพบกันหมด โดยแต่ละทีมจะแข่งขันกับทีมตรงข้ามในกลุ่มของตน ทีมอันดับ 1 และ 2 ได้ผ่านเข้าสู่รอบชิงชนะเลิศ ส่วนอันดับ 3 และ 4 แข่งขันนัดชิงอันดับที่สาม
ทีม.
มี 4 ทีมที่แข่งขันในบริติชโคลัมเบีย ได้แก่:
เบอร์มิวดา และ ประเทศเซนต์วินเซนต์และเกรนาดีนส์ ถอนตัวก่อนเริ่มการแข่งขัน
รักบี้ 7 คนหญิงรอบคัดเลือกโอลิมปิกโซนอเมริกาใต้ 2023

การแข่งขันรักบี้ 7 คนหญิงรอบคัดเลือกโอลิมปิกโซนอเมริกาใต้ 2023  จัดขึ้นระหว่างวันที่ 17–18 มิถุนายน พ.ศ. 2566 ที่สนามกีฬาชาร์รูอา ในเมืองมอนเตวิเดโอ ประเทศอุรุกวัย ผู้ชนะเลิศเหรียญทองในการแข่งขันประเภทหญิงได้ผ่านเข้ารอบโอลิมปิกฤดูร้อน 2024 โดยรองชนะเลิศและอันดับที่ 3 ได้ผ่านเข้ารอบการแข่งขันรอบแก้ตัวของรอบคัดเลือกโอลิมปิก 2024
การแข่งขัน.
เวลาทั้งหมดในเวลาอุรุกวัย
อะโทริ

Atri: My Dear Moments (เขียนเป็น ATRI -My Dear Moments-) เป็นเกมวิชวลโนเวล ปี 2020 ที่พัฒนาโดย Frontwingและ Makura (枕) ซึ่งเป็นที่รู้จักจากการสร้างวิชวลโนเวล The Fruit of Grisaia เขียนโดย Asuta Konno ซึ่งยังเป็นผู้เขียนนิยายภาพ "If My Heart Had Wings" และเผยแพร่โดย Aniplex.exe ซึ่งเป็นแบรนด์ของบริษัทผลิตอนิเมะและเพลงของญี่ปุ่น อะนิเพล็กซ์ ได้เผยแพร่ในรูปแบบดิจิทัลบนสตีมสำหรับ Windows ในวันที่ 19 มิถุนายน 2020 ทั่วโลกต่อมาในวันที่ 16 ธันวาคม 2021 เกมดังกล่าวยังวางจำหน่ายสำหรับ Android , iOS และ Nintendo Switchโดย iMel เฉพาะในประเทศญี่ปุ่น
มังงะดัดแปลงโดย Jako เริ่มตีพิมพ์ในนิตยสาร "Comptiq" ของสำนักพิมพ์Kadokawa Shotenในเดือนตุลาคมปี 2022 และซีรีส์โทรทัศน์อนิเมะ ที่ดัดแปลงโดยสตูดิโอTroyca ออกอากาศตั้งแต่เดือนกรกฎาคมถึงตุลาคม ปี 2024
เรื่องย่อ.
ในอนาคตอันใกล้นี้ การเพิ่มขึ้นของระดับน้ำทะเลอย่างฉับพลันทำให้เกิดน้ำท่วมพื้นที่ส่วนใหญ่ของโลก และยุติอารยธรรมของมนุษย์ โดยส่งผลให้มนุษยชาติต้องหาเลี้ยงชีพบนพื้นที่แห้งแล้งเล็ก ๆ น้อย ๆ ที่หลงเหลืออยู่ นัตสึกิ อิคารุกะ เป็นชายหนุ่มที่ใช้ชีวิตภายใต้สถานการณ์ที่ยากลำบากในโลกใหม่นี้ เขาสูญเสียขาข้างหนึ่งไปจากอุบัติเหตุซึ่งสามารถทดแทนได้ด้วยขาเทียมที่หยาบเท่านั้น และเขาต้องทนทุกข์ทรมานจากความเจ็บปวดจากภาพลวงตาอย่างต่อเนื่อง วันหนึ่ง นัตสึกิควานหาข้าวของของคุณยายที่เพิ่งเสียชีวิตไปเพื่อชดใช้หนี้ เพียงเพื่อปลุกเด็กสาวหุ่นยนต์ชื่ออาโทริ ผู้ซึ่งจะเปลี่ยนชีวิตของเขาไปตลอดกาล
ให้เสียงโดย: เค็นโช โอโนะ
ให้เสียงโดย: ฮิการุ อากาโอะ
ให้เสียงโดย: มินามิ ทากาฮาชิ
ให้เสียงโดย: โยชิมาซะ โฮโซยะ
ให้เสียงโดย: โยโกะ ฮิกาซะ
ให้เสียงโดย: อันซุ ฮารูโนะ
เพลงประกอบ.
เพลงประกอบอริจินัลของเกมได้รับการเผยแพร่แบบดิจิทัลเมื่อวันที่ 28 ตุลาคม 2020 ในวันเดียวกัน ซีดีเพลงประกอบต้นฉบับก็ได้รับการเผยแพร่ซึ่งรวมถึงแผ่นเกมต้นฉบับด้วย อัลบั้มเพลงประกอบประกอบด้วย 20 เพลงที่แต่งโดย Fuminori Matsumoto และยังรวมเพลงเปิดเวอร์ชันเต็ม "Light Across the Seas" โดย Mami Yanagi และเพลงปิด "Dear Moments" โดยฮิการุ อากาโอะ
สื่อต่างๆ.
มังงะ.
มังงะได้ถูกดัดแปลงโดย Jako เริ่มตีพิมพ์ในนิตยสาร"Comptiq"ของสำนักพิมพ์Kadokawa Shoten เมื่อวันที่ 7 ตุลาคม พ.ศ. 2565 มีการเปิดตัว 2 เล่ม ณ วันที่ 10 มกราคม พ.ศ. 2567 
เล่ม.
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 8 กันยายน 2023</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 10 มกราคม 2024</td><td></td></tr>
</table>
อนิเมะ.
ในวันที่ 24 กันยายน 2022 ระหว่างงาน Aniplex Online Fest 2022 โดยได้มีการประกาศการดัดแปลงซีรีส์โทรทัศน์อนิเมะซึ่งจะผลิตโดยสตูดิโอTroycaและกำกับโดย Makoto Katō พร้อมบทเขียนโดยJukki Hanada การออกแบบตัวละครแอนิเมชั่นโดย Michio Satō และแต่งเพลงโดย Fuminori Matsumoto ซีรีส์นี้มีกำหนดฉายในไตรมาสที่ 3 ปี 2024
การสงบศึกกัสซีบีเล

การสงบศึกกัสซีบีเล  เป็นการสงบศึกที่ลงนามเมื่อวันที่ 3 กันยายน ค.ศ. 1943 ระหว่างอิตาลีกับสหรัฐและสหราชอาณาจักรในช่วงสงครามโลกครั้งที่สอง ซึ่งการสงบศึกมีการประกาศต่อสาธารณชนในอีกห้าวันต่อมา
การสงบศึกเป็นการลงนามกันระหว่างพลตรี วอลเตอร์ เบเดลล์ สมิธ จากฝ่ายสัมพันธมิตร กับพลจัตวา จูเซปเป กัสเตลลาโน จากอิตาลี ณ การประชุมของเหล่านายพลจากทั้งสองฝ่ายในค่ายทหารสัมพันธมิตรที่กัสซีบีเลในแคว้นซิซิลี ซึ่งเพิ่งถูกฝ่ายสัมพันธมิตรยึดครอง การสงบศึกได้รับการอนุมัติจากทั้งพระเจ้าวิตโตรีโอ เอมานูเอเลที่ 3 และนายพลบาโดลโย ซึ่งดำรงตำแหน่งนายกรัฐมนตรีอิตาลีในขณะนั้น
เยอรมนีตอบโต้การสงบศึกด้วยการเปิดฉากโจมตีอิตาลี (8–19 กันยายน), ฝรั่งเศสตอนใต้, และคาบสมุทรบอลข่าน พร้อมทั้งดำเนินปฏิบัติการปลดปล่อยเบนิโต มุสโสลินี (12 กันยายน) กองทัพอิตาลีปราชัยในภาคเหนือและกลางของประเทศ โดยที่อิตาลีส่วนใหญ่ถูกกองทัพเยอรมันยึดครอง ซึ่งมีการก่อตั้งสาธารณรัฐสังคมอิตาลีหุ่นเชิด โดยมุสโสลินียังคงเป็นผู้นำของรัฐ พระมหากษัตริย์ รัฐบาลอิตาลี และกองทัพเรือส่วนใหญ่ได้อพยพไปยังภาคใต้ของประเทศ และพึ่งพาการป้องกันจากฝ่ายสัมพันธมิตร และขบวนการต่อต้านอิตาลีก็เกิดขึ้นในช่วงเวลานี้เช่นเดียวกัน
รักบี้ 7 คนหญิงยุโรปโทรฟี 2023

การแข่งขันรักบี้ 7 คนหญิงยุโรปโทรฟี 2023  เป็นดิวิชั่นที่ 2 ของรักบี้ 7 คนฤดูกาล 2023 ของรักบี้ยุโรป ครั้งนี้จัดในเมืองซาเกร็บ และ บูดาเปสต์ ในวันที่ 16–18 มิถุนายน และ 8–9 กรกฎาคม ค.ศ. 2023 ทีมอันดับที่ 1 และ 2 ได้รับการเลื่อนชั้นสู่ซีรีส์การแข่งขันชิงแชมป์ปี ค.ศ. 2024 สองทีมที่มีคะแนนน้อยที่สุดจะตกชั้นไปเข้าร่วมรายการคอนเฟอร์เรนซ์ 2024
เครื่องพิมพ์ดีดภาษาญี่ปุ่น

เครื่องพิมพ์ดีดภาษาญี่ปุ่น  ที่ใช้งานได้แบบแรกประดิษฐ์ขึ้นโดยเคียวตะ ซูงิโมโตะใน ค.ศ. 1915 โดยในเครื่องพิมพ์ดีดดั้งเดิมของเคียวตะใช้อักษรคันจิเพียง 2,400 ตัว จากทั้งหมดมากกว่าพันตัว เขารับสิทธิบัตรเครื่องพิมพ์ดีดที่คิดค้นใน ค.ศ. 1929 เครื่องพิมพ์ดีดของซูงิโมโตะเริ่มมีคู่แข่ง เมื่อชิมาดะ มิโนกิจิประดิษฐ์เครื่องพิมพ์ดีด Oriental ขึ้น
เครื่องพิมพ์ดีดภาษาญี่ปุ่นเทอะทะและใช้งานลำบาก ผู้พิมพ์ต้องค้นหาแล้วดึงอักษรที่ต้องการจากแถบอักษรโลหะขนาดใหญ่ ซึ่งต่างจากเครื่องพิมพ์ดีดภาษาอังกฤษที่อนุญาตให้ผู้พิมพ์กดแป้นพิมพ์อักษรอย่างรวดเร็ว เช่น ในการพิมพ์ประโยคหนึ่ง ผู้พิมพ์จะต้องหาและดึงสัญลักษณ์ประมาณ 22 ตัวจากแถบอักษรสามแบบ ทำให้การสร้างประโยคใช้เวลาพิมพ์นานกว่าแบบอักษรโรมัน ด้วยเหตุผลนี้ นักพิมพ์จึงต้องเข้ารับการฝึกอบรมเฉพาะทาง และการพิมพ์เอกสารไม่ถือเป็นหน้าที่ของพนักงานออฟฟิศทั่วไป
รักบี้ 7 คนชิงแชมป์ยุโรปซีรีส์ 2023

การแข่งขันรักบี้ 7 คนชิงแชมป์ยุโรปซีรีส์ 2023  เป็นการแข่งขันกีฬารักบี้ 7 คนซีรีส์ประจำปี ครั้งที่ 20 ซึ่งจัดโดยรักบี้ยุโรป ซึ่งเป็นหน่วยงานกำกับดูแลของกีฬารักบี้ยูเนียนในทวีปยุโรป แข่งขันตั้งแต่เดือนมิถุนายนถึงกรกฎาคม พ.ศ. 2566 เลกแรกที่เมืองอัลการ์วึในประเทศโปรตุเกส และเลกที่สองจัดที่เมืองฮัมบวร์คในประเทศเยอรมนี ไอร์แลนด์ชนะเลกแรกของการแข่งขันโดยเอาชนะจอร์เจียในรอบชิงชนะเลิศที่อัลการ์วึ ด้วยคะแนน 19–10 ไอร์แลนด์คว้าอันดับที่ 3 ในการแข่งขันที่ฮัมบวร์ค ซึ่งส่งผลให้คะแนนรวมชนะเลิศคว้าแชมป์รักบี้ 7 คนชิงแชมป์ยุโรป
ทีม.
รายชื่อทีมปัจจุบันที่ได้รับการยืนยันว่าจะเข้าร่วมใน "Sevens Championship Series"
โปแลนด์ตกชั้นไปแข่งขันในรายการโทรฟี 2023 หลังจากจบอันดับสุดท้ายในการแข่งขันแชมเปียนชิป
ทีมที่เข้าร่วมเพิ่มขึ้นจาก 10 เป็น 12 ทีมสำหรับการแข่งขันปีนี้ ทำให้สามารถแบ่งได้ 3 กลุ่ม กลุ่มละ 4 ทีม ซึ่งต่างจากการแบ่ง 2 กลุ่ม กลุ่มละ 5 ทีม ที่ใช้ในการแข่งขันรักบี้ 7 คนชิงแชมป์ยุโรปซีรีส์ 2022 โดยไอร์แลนด์ และ อังกฤษ ได้รับการเลื่อนชั้นจากรักบี้ 7 คนยุโรปโทรฟี 2022 อย่างไรก็ตาม บริเตนใหญ่เข้ามาแทนที่อังกฤษในการแข่งขันทัวร์นาเมนต์ตามคำสั่งของรักบี้โลก ว่าทีมโอลิมปิกที่แข่งขันในรักบี้ 7 คนเวิลด์ซีรีส์ ตั้งแต่ฤดูกาล 2023-2024 และการตัดสินใจขององค์กรรักบี้อังกฤษ สกอตแลนด์ และ เวลส์ เพื่อรวมและแข่งขันกันในฐานะบริเตนใหญ่ในโอลิมปิกฤดูร้อน 2024 โรมาเนียซึ่งจบอันดับสี่ตามหลังเวลส์ในรักบี้ 7 คนยุโรปโทรฟี 2022 ได้รับประโยชน์จากทีมอังกฤษที่สามทีมรวมตัวกันโดยการเลื่อนเข้ามารับอันดับสุดท้ายในการแข่งขัน
<templatestyles src="Div col/styles.css"/>
ฟุตบอลโลกหญิง 2011 รอบชิงชนะเลิศ

การแข่งขัน ฟุตบอลโลกหญิง 2011 รอบชิงชนะเลิศ เป็นการแข่งขัน ฟุตบอล ที่จะเกิดขึ้นในวันที่ 17 กรกฎาคม พ.ศ. 2554 ที่ วัลท์ชตาดีอ็อน, ในเมือง แฟรงก์เฟิร์ต, ประเทศเยอรมนี, เพื่อหาผู้ชนะของ ฟุตบอลโลกหญิง 2011 เป็นการพบกันระหว่าง สหรัฐ และ ญี่ปุ่น ญี่ปุ่นชนะ 3–1 ในการยิงลูกโทษหลังจากเสมอกัน 2–2 หลังช่วงต่อเวลาพิเศษ กลายเป็นทีมเอเชียทีมแรกไม่ว่าจะฝั่งชายหรือฝั่งหญิงก็ได้ที่คว้าแชมป์โลกรอบชิงชนะเลิศ ซึ่งชัยชนะของญี่ปุ่นได้มีความหมายต่อประเทศมากยิ่งขึ้น เนื่องจากญี่ปุ่นยังคงรู้สึกถึงผลกระทบของแผ่นดินไหวและคลื่นสึนามิในโทโฮกุ พ.ศ. 2554 ซึ่งทำให้มีผู้เสียชีวิตมากกว่า 15,000 คนก่อนการแข่งขัน
การแข่งขัน.
รายละเอียด.
<section begin=Final /><section end=Final />
วันรัฐธรรมนูญ (เดนมาร์ก)

ในประเทศเดนมาร์ก วันรัฐธรรมนูญ  จัดขึ้นในวันที่ 5 มิถุนายน วันนี้กำหนดขึ้นเพื่ออุทิศแด่รัฐธรรมนูญเดนมาร์ก เนื่องจากทั้งรัฐธรรมนูญฉบับแรกใน ค.ศ. 1849 และรัฐธรรมนูญฉบับปัจจุบันใน ค.ศ. 1953 ต่างลงนามในวันเดียวกันของปีดังกล่าว เดนมาร์กเป็นหนึ่งในไม่กี่ประเทศในโลกที่ไม่มีวันชาติอย่างเป็นทางการ แต่บางครั้งถือว่าวันรัฐธรรมนูญเทียบเท่ากับวันชาติ และเป็นวันฉลองความเป็นประชาธิปไตยเดนมาร์ก
แม้ว่าวันนี้ไม่เป็นวันหยุดราชการอย่างเป็นทางการ วันรัฐธรรมนูญเป็นวันที่หยุดงานครึ่งวันใน ค.ศ. 1891 ถึง 1975 นับแต่นั้นมา ข้อตกลงแรงงานร่วมกันส่วนใหญ่มักให้พนักงานหยุดในวันรัฐธรรมนูญครึ่งวันหรือทั้งวัน ร้านค้าที่มีผลประกอบการทั้งปีไม่เกิน 43.4 ล้านโครเนอสามารถเปิดขายในวันรัฐธรรมนูญได้ แต่ร้านส่วนใหญ่จะปิดในวันนี้
รักบี้ 7 คนเวิลด์แชลเลนเจอร์ซีรีส์

การแข่งขันรักบี้ 7 คนเวิลด์แชลเลนเจอร์ซีรีส์ (เดิมเรียกว่า World Rugby Sevens Challenger Series) เป็นการแข่งขันกีฬารักบี้ 7 คนประจำปีสำหรับทีมชาติ ซึ่งดำเนินการโดยรักบี้โลก ซึ่งรวมทั้งประเภทชายและหญิง ได้รับการสนับสนุนจากกลุ่มธนาคารฮ่องกงและเซี่ยงไฮ้แบงกิ้งคอร์ปอเรชั่น (HSBC) ซึ่งเป็นการแข่งขันระดับที่สองรองจากการแข่งขันรักบี้ 7 คนเวิลด์ซีรีส์ (SVNS) ทีมชายและหญิงของแชลเลนเจอร์ซีรีส์แข่งขันกันเพื่อเลื่อนชั้นขึ้นสู่ระดับแรกในฐานะทีมหลัก
การแข่งขันแชลเลนเจอร์ซีรีส์ประเภทชายจัดขึ้นครั้งแรกในปี ค.ศ. 2020 ที่ประเทศชิลี และ อุรุกวัย เนื่องจากการระบาดทั่วของโควิด-19 องค์กรรักบี้โลกจึงเลื่อนการแข่งขันรอบสุดท้ายในฮ่องกงออกไปจนถึงเดือนตุลาคม ค.ศ. 2020
การแข่งขันแชลเลนเจอร์ซีรีส์ประเภทหญิงในฤดูกาล 2020 ได้รับการประกาศให้เป็นการแข่งขันเดี่ยวโดยจัดขึ้นในประเทศแอฟริกาใต้ ในวันที่ 13 มีนาคม ค.ศ. 2020 เนื่องจากการระบาดทั่วของโควิด-19 องค์กรรักบี้โลกจึงเลื่อนการแข่งขันแชลเลนเจอร์ซีรีส์ประเภทหญิงออกไปโดยกำหนดวันใหม่ในอนาคต 
ต่อมา เนื่องจากการระบาดทั่วของโควิด-19 ญี่ปุ่นทีมชาย ได้รับการเลื่อนตำแหน่งเข้ามาแข่งขันในรักบี้ 7 คนเวิลด์ซีรีส์ ในฐานะคะแนนรวมสูงสุดในแชลเลนเจอร์ซีรีส์ ในขณะที่ทีมหญิงไม่ได้รับการเลื่อนตำแหน่ง
ทีม.
ทีมชาย 12 ทีมและทีมหญิง 12 ทีมคาดว่าจะแข่งขันในแชลเลนเจอร์ซีรีส์ 2024
ทีมชาย.
<templatestyles src="Div col/styles.css"/>
ทีมหญิง.
<templatestyles src="Div col/styles.css"/>
ซิน อวิ๋นหลาย

ซิน อวิ๋นหลาย (เกิด 22 กันยายน ค.ศ. 1994) เป็นนักแสดงชาวจีนภายใต้สังกัดเบจิงเอนไลต์มีเดีย เขาเกิดที่นครอู๋ซี มณฑลเจียงซู ประเทศจีน ในปี ค.ศ. 2016 เขาเข้าร่วมบอยแบนด์จีนชื่อ "Attack! Bigboy" และเข้าสู่วงการบันเทิงอย่างเป็นทางการ อวิ๋นหลายเปิดตัวการแสดงครั้งแรกในปี ค.ศ. 2018 เมื่อเขารับบทเป็นกู่ เซิน ซี ในภาพยนตร์จีนปี ค.ศ. 2018 เรื่อง "Cry Me A Sad River" ตั้งแต่นั้นเป็นต้นมา เขาก็ได้แสดงในภาพยนตร์และละครโทรทัศน์หลายเรื่อง รวมถึงละครโรแมนติกอิงประวัติศาสตร์ย้อนเวลาปี ค.ศ. 2019 เรื่อง "Dreaming Back to the Qing Dynasty"
ราล์ฟ อิเนสัน

ราล์ฟ ไมเคิล อิเนสัน (เกิด 15 ธันวาคม ค.ศ. 1969) เป็นนักแสดงและผู้บรรยายชาวอังกฤษ เป็นผู้ที่มีสำเนียงยอร์กเชียร์ที่ทุ้มลึกและหยาบ เขารับบท คริส ฟินช์ ในซิทคอมของ บีบีซี เรื่อง "The Office" (2001)
ตั้งแต่นั้นมา บทบาทที่โดดเด่นที่สุดของอิเนสัน ได้แก่ วิลเลียมในเรื่อง "The Witch" (2015), แด็กเมอร์ เคลฟต์จอว์ ในเรื่อง "มหาศึกชิงบัลลังก์" (2012), อะมีคัส แคร์โรว์ในภาพยนตร์ "แฮรี พอตเตอร์" สามเรื่องสุดท้าย, นิโคไล ทารากานอฟในละครอิงประวัติศาสตร์ของเอชบีโอเรื่อง "เชอร์โนบิล" (2019) ตัวละครนำใน "The Green Knight" (2021) และ ซิด ในวิดีโอเกมชื่อ "Final Fantasy XVI ' ' (2023)" และบทบาทของ กาแลกตัส ใน " (2025)"
สมชาติ ประดิษฐพร

สมชาติ ประดิษฐพร (เกิด 15 มกราคม พ.ศ. 2509) ชื่อเล่น อ้อย ปัจจุบันดำรงตำแหน่งกรรมการบริหารพรรคประชาธิปัตย์ อดีตสมาชิกสภาผู้แทนราษฎรจังหวัดสุราษฎร์ธานี และอดีตนายกองค์การบริหารส่วนจังหวัดสุราษฎร์ธานี
ประวัติ.
สมชาติ เกิดเมื่อวันที่ 15 มกราคม พ.ศ. 2509 ที่ตำบลท่าโรงช้าง อำเภอพุนพิน จังหวัดสุราษฎร์ธานี เป็นบุตรนายดำรง กับนางประภา ประดิษฐพร ด้านครอบครัวสมรสกับนางวสุ ประดิษฐพร (สกุลเดิม: ยังวิวัฒน์) นายกเทศมนตรีเมืองท่าข้าม เมื่อวันที่ 25 ตุลาคม พ.ศ. 2561 มีบุตร 3 คน คือ เด็กหญิงโอฬาริศา ประดิษฐพร, เด็กหญิงไอยวริญ พิมพ์ ประดิษฐพร และเด็กหญิงอริญรดา พัชร์ ประดิษฐพร
สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยศรีปทุม และระดับปริญญาโท รัฐประศาสนสตรมหาบัณฑิต จากวิทยาลัยเทคโนโลยีสยาม
งานการเมือง.
สมชาติ เข้าสู่วงการการเมืองด้วยการเป็น สมาชิกสภาจังหวัดสุราษฎร์ธานี 3 ช่วงสมัย ตั้งแต่ พ.ศ. 2534 ถึง พ.ศ. 2542, พ.ศ. 2543 ถึง พ.ศ. 2554 และ พ.ศ. 2555 ถึง พ.ศ. 2561 ก่อนที่จะได้รับเลือกตั้งให้เป็นนายกองค์การบริหารส่วนจังหวัดสุราษฎร์ธานี ใน พ.ศ. 2540 ถึง พ.ศ. 2543 รวมไปถึง ดำรงตำแหน่งเป็นประธานสภาองค์การบริหารส่วนจังหวัดสุราษฎร์ธานี ในช่วง พ.ศ. 2552 ถึง พ.ศ. 2561
สมชาติ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาธิปัตย์ โดยเอาชนะ นายเชน เทือกสุบรรณ อดีต ส.ส.จากพรรครวมพลังประชาชาติไทย
สมาชิกสภาผู้แทนราษฎร.
สมชาติ ประดิษฐพร ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
วิเวร์ อา วีดา

วิเวร์ อา วีดา  เป็นละครแนวเทเลโนเบล่าของบราซิล สร้างโดย มาโนเอล การ์ลุช ออกอากาศทางช่องทีวี โกลบู เมื่อวันที่ 14 กันยายน พ.ศ. 2552 ถึงวันที่ 14 พฤษภาคม พ.ศ. 2553
วชิราภรณ์ กาญจนะ

ดร.วชิราภรณ์ กาญจนะ (เกิด 4 กรกฎาคม พ.ศ. 2522) ชื่อเล่น จ๋า เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดสุราษฎร์ธานี และประธานคณะกรรมาธิการการพลังงาน ในสภาผู้แทนราษฎรไทย ชุดที่ 26
ประวัติ.
วชิราภรณ์ เกิด 4 กรกฎาคม พ.ศ. 2522 เกิดและโตที่ อำเภอเมืองสุราษฎร์ธานี จังหวัดสุราษฎร์ธานี เป็นบุตรนายชุมพล กาญจนะ อดีตสมาชิกสภาผู้แทนราษฎรจังหวัดสุราษฎร์ธานี 7 สมัย และนางโสภา กาญจนะ นายกองค์การบริหารส่วนจังหวัดสุราษฎร์ธานีด้านครอบครัวสมรสกับนายณพงศ์ธัช ชยุตพรเลิศผล
สำเร็จการศึกษาระดับปริญญาตรี ศิลปศาสตรบัณฑิต สาขาสื่อสารมวลชน จาก มหาวิทยาลัยรามคำแหง และระดับปริญญาโท ศิลปศาสตรมหาบัณฑิต สาขาการจัดการทางวัฒนธรรม จากบัณฑิตวิทยาลัย จุฬาลงกรณ์มหาวิทยาลัย
งานการเมือง.
วชิราภรณ์ ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคประชาธิปัตย์ และได้รับเลือกตั้งรวม 2 สมัย
สมาชิกสภาผู้แทนราษฎร.
วชิราภรณ์ กาญจนะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
ศักดินัย นุ่มหนู

ศักดินัย นุ่มหนู (เกิด 17 พฤศจิกายน พ.ศ. 2508) ชื่อเล่น โอ๋ เป็นนักการเมืองชาวไทย ปัจจุบันดำรงตำแหน่งเป็นสมาชิกสภาผู้แทนราษฎรจังหวัดตราด สังกัดพรรคประชาชน
ประวัติ.
ศักดินัย เกิดเมื่อวันที่ 11 พฤศจิกายน พ.ศ. 2508 ที่ ตำบลประณีต อำเภอเขาสมิง จังหวัดตราด สำเร็จการศึกษา ประกาศนียบัตรวิชาการศึกษาชั้นสูง (พัฒนาชุมชน) จากมหาวิทยาลัยราชภัฏรำไพพรรณี
งานการเมือง.
ศักดินัย ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคอนาคตใหม่ โดยเอาชนะธีระ สลักเพชร อดีต สส. 5 สมัย และได้รับเลือกตั้งรวม 2 สมัย
สมาชิกสภาผู้แทนราษฎร.
ศักดินัย นุ่มหนู ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
เซเลบริดาเด

เซเลบริดาเด  เป็นละครแนวเทเลโนเบล่าของบราซิล สร้างโดย ชิลเบร์ตู บรากา ออกอากาศทางช่องทีวี โกลบู เมื่อวันที่ 13 ตุลาคม พ.ศ. 2546 ถึงวันที่ 25 มิถุนายน พ.ศ. 2547
สภากรุงเทพมหานคร ชุดที่ 7

สภากรุงเทพมหานคร ชุดที่ 7 (6 มีนาคม พ.ศ. 2537 – 5 มีนาคม พ.ศ. 2541) เป็นสภากรุงเทพมหานคร เป็นส่วนหนึ่งของการเลือกตั้งสมาชิกสภากรุงเทพมหานคร พ.ศ. 2537 มีสมาชิกจำนวน 55 คน
องค์ประกอบของสภา.
สภากรุงเทพมหานครประกอบด้วยสมาชิกสภากรุงเทพมหานคร จำนวน 55 ที่นั่ง จากพรรคการเมืองต่างๆ ดังต่อไปนี้
แผลเก่า (ภาพยนตร์ พ.ศ. 2520)

แผลเก่า เป็นภาพยนตร์ไทยแนวรักชีวิต ที่ออกฉายเมื่อปี พ.ศ. 2520 เป็นภาพยนตร์ฟิล์ม 70 มม.สีอีสต์แมน เสียงพากย์ในฟิล์ม กำกับโดยเชิด ทรงศรี สร้างจากนวนิยายชื่อเดียวกันของ ไม้ เมืองเดิม หรือก้าน พึ่งบุญ ณ อยุธยา นำแสดงโดยสรพงศ์ ชาตรี และนันทนา เงากระจ่าง รับบทชาวนา 2 คนในชนบทของประเทศไทย ในเรื่องราวความสัมพันธ์แสนโรแมนติกที่น่าเศร้า โปสเตอร์ของภาพยนตร์เรื่องนี้ออกแบบโดยช่วง มูลพินิจ และใช้คำโฆษณาหนังว่า "เราจักสำแดงความเป็นไทยต่อโลก" ในช่วงแรกเนื่องจากเป็นภาพยนตร์แนวย้อนยุค ในขณะที่ผู้สร้างส่วนใหญ่นิยมสร้างภาพยนตร์ร่วมสมัย จึงไม่มีตัวแทนจำหน่ายหรือสายหนังรายใดสนใจเลย แต่เมื่อออกฉายปรากฏว่าเป็นที่นิยม
ภาพยนตร์เรื่องนี้เป็น 1 ในภาพยนตร์ที่ทำรายได้สูงสุดในบ็อกซ์ออฟฟิศในช่วงเวลาที่ออกฉาย โดยทำรายได้ 13 ล้านบาท ซึ่งถือเป็นสถิติในขณะนั้น และภาพยนตร์ได้รับรางวัลพระสุรัสวดี สาขาบทประพันธ์ยอดเยี่ยมและรางวัลเครื่องแต่งกายและแต่งหน้ายอดเยี่ยม รวมทั้งโล่เกียรติยศภาพยนตร์ที่เชิดชูเอกลักษณ์ไทยยอดเยี่ยมจากพลเอกเกรียงศักดิ์ ชมะนันทน์ นายกรัฐมนตรีในขณะนั้น 
ภาพยนตร์เรื่องนี้ได้รับการแปลงเป็นดิจิทัลและบูรณะโดยหอภาพยนตร์ (องค์การมหาชน) และออกฉายอีกครั้งในเดือนตุลาคม 2561
เนื้อเรื่อง.
ในปี 2479 ที่ทุ่งบางกะปิ ขณะนั้นไม่มีอะไรนอกจากนาข้าวและหมู่บ้านเกษตรกรรมเล็ก ๆ ขวัญ (สรพงศ์) และเรียม (นันทนา) เป็นบุตรชายและบุตรสาวของผู้ใหญ่เขียน (ส.อาสนจินดา) และกำนันเรือง ที่เป็นคู่อริกันพวกเขาทั้งสองปลูกข้าวในนาพร้อมกับควายของพวกเขา เรียมไม่ชอบการเกี้ยวพาราสีของขวัญ แต่ขวัญ ชายหนุ่มร่าเริงที่ชอบร้องเพลงและเป่าขลุ่ยไม้ไผ่ก็ไม่สนใจ ขวัญสาบานต่อหน้าศาลเจ้าพ่อไทรริมฝั่งแม่น้ำว่าจะรักและซื่อสัตย์ต่อเรียมตลอดไป
กำนันเรือง (สุวิน) พ่อของเรียมไม่เห็นด้วยกับความสัมพันธ์นี้ เขาอยากให้เรียมแต่งงานกับจ้อย (เศรษฐา) ลูกชายเศรษฐีในท้องถิ่น ตาเรือง เริญ (กิตติ) พี่ชายเรียม จ้อย และคนอื่น ๆ ออกตามหาขวัญและเรียม การต่อสู้ด้วยดาบช่วงสั้น ๆ เกิดขึ้น และขวัญก็ถูกดาบฟันโดยเริญ บาดแผลที่ด้านข้างศีรษะของขวัญในที่สุดก็กลายเป็นแผลเป็นที่เห็นได้ชัดเจน ซึ่งขวัญบอกว่าเป็นเครื่องหมายแสดงความรักที่เขามีต่อเรียม
ที่บ้าน เรียมถูกล่ามโซ่ไว้ในห้องเก็บของตามคำสั่งของตาเรือง ตาเรืองจึงตัดสินใจส่งเรียมไปที่กรุงเทพฯ ซึ่งเธอถูกขายไปเป็นคนใช้ให้กับคุณนายทองคำ (สุพรรณ) เจ้าหนี้ผู้ถือโฉนดที่ดินของเรือง เมื่อคุณนายทองคำเห็นหน้าเรียมก็รู้สึกประทับใจกับความคล้ายคลึงของเรียมกับโฉมยงลูกสาวที่เสียชีวิตไปแล้ว แทนที่จะทำงานเป็นคนรับใช้ เรียมกลับกลายเป็นลูกสาวบุญธรรมของคุณนายทองคำ ซึ่งมอบเสื้อผ้าสไตล์ตะวันตกให้กับเรียมและแนะนำให้เธอรู้จักกับสังคมชั้นสูงในกรุงเทพฯ รวมถึงสมชาย (ชลิต) ลูกชายของเศรษฐีผู้มั่งคั่ง
ขวัญเริ่มหมดหวัง ผู้ใหญ่เขียนผู้เป็นพ่อจึงชวนขวัญบวชเพื่อชะล้างโชคร้าย ขวัญไปดื่มน้ำแล้วเห็นเลือดอยู่ในหม้อน้ำ จากนั้นเขาก็ทรุดตัวลงและขอโทษพ่อของเขาที่เนรคุณ และสัญญาว่าจะบวชในวันรุ่งขึ้น "ถ้ายังมีชีวิตอยู่"
หลังจากได้ยินว่า เริ่ม (ศรินทิพย์) แม่ของเธอใกล้จะตาย เรียมก็กลับมาบ้านโดยเรือของสมชาย เรียมมาเห็นแม่ตายและจัดงานศพขึ้น ขวัญมาไว้อาลัยเป็นครั้งสุดท้าย และเรียมตกลงที่จะพบเขาในวันรุ่งขึ้นตอนเที่ยงที่ศาลเจ้าพ่อไทร
วันรุ่งขึ้น ขวัญจุดไฟเผาเรือของสมชายเพื่อป้องกันไม่ให้เรียมจากไปโดยไม่ได้พบเขา ขวัญถูกสมชาย กำนันเรือง และเริญตามล่า สมชายพบขวัญและใช้ปืนพกยิงเข้าที่หน้าอก ขวัญที่บาดเจ็บสาหัสว่ายน้ำไปยังศาลเจ้าพ่อไทรก่อนที่จะฝากให้เจ้าพ่อไทรช่วยดูแลคุ้มครองพ่อและแทงตัวเองตาย เรียมจึงกระโดดลงน้ำและว่ายตามไปคว้ามีดจากมือขวัญแทงตัวเองตายพร้อมกับรักแท้ของเธอที่หน้าศาลเจ้าพ่อไทร
อัฏฐพล โพธิพิพิธ

อัฏฐพล โพธิพิพิธ (เกิด 14 กรกฎาคม พ.ศ. 2509) อดีตสมาชิกสภาผู้แทนราษฎรจังหวัดกาญจนบุรี 2 สมัย และอดีตสมาชิกสภาเทศบาลตำบลท่าเรือพระแท่น
ประวัติ.
อัฏฐพล เกิดเมื่อวันที่ 14 กรกฎาคม พ.ศ. 2509 ที่จังหวัดกาญจนบุรี เป็นบุตรนายประชา นางทวี โพธิพิพิธ และเป็นพี่ชายธรรมวิชญ์ โพธิพิพิธ 
สำเร็จการศึกษาระดับปริญญาตรี ศิลปศาสตรบัณฑิต สาขาวิชารัฐศาสตร์ จากมหาวิทยาลัยเชียงใหม่ และระดับปริญญาโท Master of Business Administration (Business) จาก Northrop University ประเทศสหรัฐอเมริกา
งานการเมือง.
อัฏฐพล เข้าสู่วงการการเมืองด้วยการเป็นสมาชิกสภาเทศบาลตำบลท่าเรือพระแท่น ใน พ.ศ. 2538 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2550 สังกัดพรรคประชาธิปัตย์ และได้รับเลือกตั้งรวม 2 สมัย
สมาชิกสภาผู้แทนราษฎร.
อัฏฐพล โพธิพิพิธ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
วีลา มาดาเลนา

วีลา มาดาเลนา  เป็นละครแนวเทเลโนเบล่าของบราซิล สร้างโดย วอลเธอร์ เนเกรา ออกอากาศทางช่องทีวี โกลบู เมื่อวันที่ 8 พฤศจิกายน พ.ศ. 2542 ถึงวันที่ 5 พฤษภาคม พ.ศ. 2543
สภากรุงเทพมหานคร ชุดที่ 6

สภากรุงเทพมหานคร ชุดที่ 6 (7 มกราคม พ.ศ. 2533 – 6 มกราคม พ.ศ. 2537) เป็นสภากรุงเทพมหานคร เป็นส่วนหนึ่งของการเลือกตั้งสมาชิกสภากรุงเทพมหานคร พ.ศ. 2533 มีสมาชิกจำนวน 57 คน
องค์ประกอบของสภา.
สภากรุงเทพมหานครประกอบด้วยสมาชิกสภากรุงเทพมหานคร จำนวน 57 ที่นั่ง จากพรรคการเมืองต่างๆ ดังต่อไปนี้
หวนแก

หวนแก (เสียชีวิต 8 กุมภาพันธ์ ค.ศ. 253) มีชื่อในภาษาจีนกลางว่า หฺวาน เจีย  เป็นขุนนางของรัฐวุยก๊กในยุคสามก๊กของจีน เป็นบุตรชายของฮวนกาย ขุนนางของวุยก๊กในช่วงต้นยุคสามก๊ก
แหล่งข้อมูลทางประวัติศาสตร์ของชีวประวัติหวนแก.
ชีวประวัติหวนแกปรากฏแทรกอยู่ใน"จดหมายเหตุสามก๊ก" บทชีวประวัติฮวนกาย บทชีวประวัติซุนเหลียง และบทชีวประวัติจูกัดเก๊ก
ภูมิหลังครอบครัวและการรับราชการในช่วงต้น.
หวนแกเป็นชาวอำเภอหลินเซียง ("หลินเซียงเซี่ยน") เมืองเตียงสา ("ฉางชาจฺวิ้น") ซึ่งปัจจุบันคือนครหลินเซียง มณฑลหูหนาน ปู่ทวดของหวนแกชื่อหฺวาน เชา  ปู่ของหวนแกชื่อหฺวาน เชิ่ง  ทั้งคู่รับราชการเป็นเจ้าเมืองในยุคราชวงศ์ฮั่นตะวันออก หฺวาน เชิ่งยังเป็นราชเลขาธิการ ("ช่างชู") ในสำนักราชเลขาธิการและมีชื่อเสียงในพื้นที่ภาคใต้ของจีน บิดาของหวนแกชื่อฮวนกาย (桓階 "หฺวาน เจีย") เป็นขุนนางผู้รับใช้ขุนศึกโจโฉ หลังการล่มสลายของราชวงศ์ฮั่นตะวันออก ฮวนกายได้รับราชการกับรัฐวุยก๊กในยุคสามก๊กเป็นระยะเวลาสั้น ๆ โดยเคยดำรงตำแหน่งเป็นหัวหน้าสำนักราชเลขาธิการ (尚書令 "ช่างชูลิ่ง")
หลังการเสียชีวิตของฮวนกายผู้บิดา หวนแกได้สืบทอดบรรดาศักดิ์อันเล่อเซียงโหว (安樂鄉侯) ของบิดา และยังได้สมรสกับเจ้าหญิงเชิงเชียนถิง (升遷亭公主 "เชิงเชียนถิงกงจู่") เจ้าหญิงของรัฐวุยก๊ก
ในช่วงศักราชเจียผิง (嘉平; ค.ศ. 249-254) หวนแกได้รับการแต่งตั้งให้ดำรงตำแหน่งเจ้าเมือง (太守 "ไท่โฉ่ว") ของเมืองเล่ออาน (樂安)
เสียชีวิต.
ในปี ค.ศ. 252 หวนแกร่วมกับจูกัดเอี๋ยน, อ้าวจุ๋น, ฮั่นจ๋ง (บุตรชายของฮันต๋งขุนพลรัฐง่อก๊ก) และขุนพลวุยก๊กคนอื่น ๆ ในการยกทัพบุกง่อก๊กที่เป็นรัฐอริของวุยก๊ก หวนแกและฮั่นจ๋งเสียชีวิตระหว่างการรบกับง่อก๊กในยุทธการที่ตังหินในปี ค.ศ. 253 หวนแกได้รับสมัญญาว่าจฺว้างโหว (壯侯) บุตรชายของหวนแกชื่อหฺวาน อี้ (桓翊) ได้สืบทอดบรรดาศักดิ์อันเล่อเซียงโหว (安樂鄉侯) ของหวนแก
ในนิยาย"สามก๊ก".
หวนแกปรากฏเป็นตัวละครรองในนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก หวนแกปรากฏในตอนที่ 108 เมื่อหวนแกและฮั่นจงเข้าร่วมรบในยุทธการที่ตังหินโดยอยู่ใต้การบังคับบัญชาของอ้าวจุ๋น หวนแกและฮั่นจ๋งได้รับมอบหมายให้เข้าโจมตีป้อมปราการ 2 แห่งของเขื่อนตังหิน ต่อมาทั้งสองกลับมาประจำการอยู่ริมฝั่งแม่น้ำ เตงฮองขุนพลอาวุโสของง่อก๊กนำกำลังทหารถืออาวุธสั้นเข้าโจมตีค่ายวุยก๊กอย่างฉับพลัน หวนแกถือทวนเข้ารบ เตงฮองจับทวนของหวนแกไว้ได้แล้วขว้างมีดไปถูกหวนแก สุดท้ายหวนแกจึงถูกเตงฮองสังหารด้วยทวนของตัวหวนแกเอง
โกลด การามง

โกลด การามง (หรือ ; ค.ศ. 1510–1561) เป็นนักออกแบบตัวพิมพ์ ผู้จัดพิมพ์ และนักแกะแบบกดรอยจากปารีส การามงทำงานเป็นหนึ่งในนักออกแบบตัวพิมพ์ที่มีชื่อเสียงที่สุดตลอดกาล โดยผู้คนชมเชยเรื่องความสง่างามของไทป์เฟซของเขา ไทป์เฟซแบบมีเชิงเก่าหลายแบบมีชื่อว่าการามงตามนักออกแบบผู้นี้
การามงเป็นหนึ่งในนักแกะแบบกดรอยอิสระรายแรก ๆ ที่เชี่ยวชาญด้านการออกแบบตัวพิมพ์และการแกะแบบกดรอยให้ผู้อื่น แทนที่จะทำงานที่บ้านให้กับนักพิมพ์เฉพาะราย หน้าที่การงานของเขาจึงช่วยกำหนดอนาคตของการพิมพ์เชิงพาณิชย์ด้วยการพิมพ์ตัวอักษรในฐานะอุตสาหกรรมที่โดดเด่นสำหรับการพิมพ์หนังสือ
การเสียชีวิต.
ใน ค.ศ. 1561 การามงได้เสียชีวิตโดยไม่ทราบสาเหตุในฝรั่งเศส ในพฤศจิกายนปีเดียวกัน อุปกรณ์ของเขาก็ถูกนำไปขาย
ฮูดเจฟา

ฮูดเจฟา  เป็นศัพท์อียิปต์โบราณที่หมายถึง "หายไป" หรือ "ถูกลบ" ศัพท์นี้ใช้งานโดยราชอาลักษณ์ในสมัยแรเมซีสช่วงราชวงศ์ที่สิบเก้าแห่งอียิปต์ เมื่อบรรดาอาลักษณ์รวบรวมรายการกษัตริย์อย่างบันทึกพระนามแห่งอไบดอส บันทึกพระนามแห่งซักกอเราะฮ์ และบันทึกพระนามแห่งตูริน โดยมีพระนามของฟาโรห์ที่สวรรคตแล้วอ่านไม่ได้ เสียหาย หรือถูกลบโดยสมบูรณ์ 
ในคริสต์ศตวรรษที่ 19 นักอียิปต์วิทยาและนักประวัติศาสตร์ในตอนนั้นคาดว่าศัพท์นี้คือพระนามของกษัตริย์ เนื่องจากอาลักษณ์จดคำว่า "ฮูดเจฟา" ข้างในคาร์ทูชฟาโรห์ แต่เมื่อความรู้เกี่ยวกับวลีและไวยากรณ์อียิปต์โบราณเพิ่มมากขึ้น นักวิชาการจึงรู้ความหมายที่แท้จริง บรรดาอาลักษณ์ใช้คำว่า "ฮูดเจฟา" เป็นนามแฝงแทนที่พระนามกษัตริย์ที่อ่านไม่ออก โดยวงพระนามนั้นด้วยคาร์ทูชฟาโรห์เพื่อระบุว่าคำนี้เป็นพระนามกษัตริย์ แต่เหล่าอาลักษณ์รุ่นถัดมาเข้าใจผิดว่าคิดว่าเป็นพระนามโดยกำเนิดที่แท้จริงของกษัตริย์ที่จะได้รับการเข้าทะเบียน บันทึกพระนามแห่งอไบดอสมีพระนามคาร์ทูช "เซดจ์เอส" ในฐานะผู้ติดตามของฟาโรห์เซเคมเค็ต ซึ่งน่าสนใจที่ว่า "เซดจ์เอส" หมายถึง "ตกหล่น" หรือ "หายไป" ดังนั้น คาร์ทูชหมายเลข 18 จริง ๆ แล้วไม่ใชพระนามจริง แต่เป็นหมายเหตุ "ถูกลบ" เหมือนกับหมายเหตุ "ฮูดเจฟา" ตัวอย่างที่เป็นที่รู้จักสำหรับกษัตริย์ที่หายไปได้แก่ ฟาโรห์ฮูดเจฟาที่ 1, ฟาโรห์เซดจ์เอส และฟาโรห์ฮูดเจฟาที่ 2
เอสซีจี เจดับเบิ้ลยูดี โลจิสติกส์

บริษัท เอสซีจี เจดับเบิ้ลยูดี โลจิสติกส์ จำกัด (มหาชน) (อังกฤษ: SCGJWD Logistics Public Company Limited ชื่อย่อ: SCGJWD) ก่อตั้งจากการรวมกิจการแบบ “พาร์ทเนอร์ชิพ” ของบริษัท เอสซีจี โลจิสติกส์ แมเนจเม้นท์ จำกัด (ชื่อย่อ: SCGL) บริษัทในเครือ ปูนซิเมนต์ไทย และ บริษัท เจดับเบิ้ลยูดี อินโฟโลจิสติกส์ จำกัด (มหาชน) (ชื่อย่อ: JWD) โดยทำธุรกรรมแลกหุ้น เมื่อวันที่ 14 กุมภาพันธ์ 2566 และใช้ชื่อย่อซื้อขายหลักทรัพย์ใหม่เป็น “SJWD” ในวันที่ 17 กุมภาพันธ์ 2566 
บริษัท เอสซีจี เจดับเบิ้ลยูดี โลจิสติกส์ จำกัด (มหาชน) ให้บริการโลจิสติกส์และซัพพลายเชนครบวงจรรายใหญ่ที่สุดในเอเซียตะวันออกเฉียงใต้ ครอบคลุม 9 ประเทศ ได้แก่ กัมพูชา ลาว เมียนมา เวียดนาม อินโดนีเซีย มาเลเซีย สิงคโปร์ และจีนตอนใต้ 
ประวัติ.
บริษัท เจดับเบิ้ลยูดี อินโฟโลจิสติกส์ จำกัด (มหาชน) (ชื่อย่อ: JWD) เริ่มก่อตั้งในปี พ.ศ. 2522 ภายใต้ชื่อบริษัท เจวีเค อินเตอร์เนชั่นแนล มูฟเวอร์ส จำกัด ให้บริการขนย้ายบ้านและสำนักงาน จากนั้น บริษัท เจดับเบิ้ลยูดี อินโฟโลจิสติกส์ จำกัด (มหาชน) ได้จดทะเบียนเป็นบริษัทมหาชน ในตลาดหลักทรัพย์แห่งประเทศไทย เมื่อวันที่ 29 กันยายน 2558 ให้บริการด้านโลจิสติกส์และซัพพลายเชนในอาเซียน
บริษัท เอสซีจี โลจิสติกส์ แมเนจเม้นท์ จำกัด (ชื่อย่อ: SCGL) เป็นบริษัทในเครือ ปูนซิเมนต์ไทย ที่เชี่ยวชาญในการให้บริการด้านโลจิสติกส์และการขนส่ง โดยเริ่มจากการเป็นหน่วยงานสนับสนุนการขนส่งให้กับบริษัทฯ หลังจากวิกฤตการณ์การเงินในเอเชีย พ.ศ. 2540 ได้มีการปรับโครงสร้างองค์กรให้แยกหน้าที่ในการดำเนินงานการขนส่งออกมาจัดตั้งเป็นบริษัท "บางซื่อ ขนส่ง" ในปี 2543 โดยเริ่มให้บริการลูกค้าภายในเครือ และในปี 2552 ได้เปลี่ยนชื่อมาเป็นบริษัท เอสซีจี โลจิสติกส์ แมเนจเม้นท์ จำกัด (ชื่อย่อ: SCGL) ให้บริการโลจิสติกส์และซัพพลายเชนสำหรับกลุ่มอุตสาหกรรมวัสดุก่อสร้าง สินค้าแร่และพลังงาน สินค้าเคมีภัณฑ์ สินค้าเกษตร สินค้ารีเทล สินค้าอาหารและเครื่องดื่ม และสินค้ายานยนต์ 
การประกอบธุรกิจ.
แบ่งธุรกิจออกเป็น 2 กลุ่ม ได้แก่
1. บริการโลจิสติกส์และซัพพลายเชน.
บริการจัดการคลังสินค้า ได้แก่ คลังสินค้าห้องเย็น คลังสินค้าอันตราย ลานจอดพักรถยนต์ 
บริการขนส่งและกระจายสินค้า 
บริการโลจิสติกส์อื่นๆ ได้แก่ บริการโครงสร้างพื้นฐาน ท่าเรือ และลานวางตู้คอนเทรนเนอร์ บริการขนย้าย บริการจัดเก็บเอกสาร บริการจัดเก็บงานศิลปะ บริการห้องเก็บของส่วนตัวให้เช่า 
บริการโลจิสติกส์ต่างประเทศ ในกัมพูชา ลาว เมียนมา เวียดนาม อินโดนีเซีย มาเลเซีย สิงคโปร์ และจีนตอนใต้
2. ธุรกิจอื่นๆ.
บริการด้านอาหาร บริการด้านการลงทุน บริการด้านเทคโนโลยีสารสนเทศ และเอสซีจี เจดับเบิ้ลยูดี อะคาเดมี
รายชื่อบุคคลในยุคสามก๊ก (น)

ต่อไปนี้เป็นรายชื่อของบุคคลในประวัติศาสตร์จีนในยุคสามก๊กที่มีชื่อขึ้นต้นด้วยตัวอักษร น รายชื่อนี้แสดงชื่อตาม"สามก๊ก ฉบับเจ้าพระยาพระคลัง (หน)" ชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน กรณีเป็นชื่อบุคคลที่ไม่ปรากฏใน"สามก๊กฉบับเจ้าพระยาพระคลัง (หน)" จะแสดงเฉพาะชื่อในภาษาจีนกลาง ชื่อในอักษรโรมัน และชื่อเขียนเป็นตัวอักษรจีน
TEA BOX ชายชรากับหมาบ้า

TEA BOX ชายชรากับหมาบ้า เป็นมินิซีรีส์ไทยปี 2564 ออกอากาศทางไทยพีบีเอสและไลน์ทีวี นำแสดงโดยนิรุตติ์ ศิริจรรยา, ชาคริต แย้มนาม และสุทธิรักษ์ ทรัพย์วิจิตร
เรื่องราวเป็นเรื่องเกี่ยวกับชายชราผู้สิ้นหวังกับชีวิต และชายหนุ่มที่ค้นหาจุดมุ่งหมายในชีวิต
เรื่องย่อ.
เจเจเพิ่งถูกเฟิร์นแฟนสาวบอกเลิก ทั้งสองทะเลาะกันเสียงดังจนวิชัยชายชราข้างบ้านที่ใช้ชีวิตอย่างไม่มีจุดหมายหงุดหงิดด้วยความรำคาญ เหตุการณ์ยิ่งหนักขึ้นไปอีก เมื่อวิชัยเห็นเจเจแอบขโมยมะม่วงของเขาจนเรื่องไปถึงโรงพัก
ตำรวจไกล่เกลี่ยให้เจเจรดน้ำต้นไม้ให้วิชัยทุกวันเพื่อเป็นการลงโทษ จุดเริ่มต้นของมิตรภาพต่างวัยจึงถือกำเนิดขึ้น
ไพโรไลซิสแก๊สโซลีน

ไพโรไลซิสแก๊สโซลีน  หรือไพแก๊ส  เป็นผลิตภัณฑ์กลุ่มแนฟทา มีกลิ่นไม่พึงประสงค์และมีสีเหลือง มีส่วนผสมหลักเป็นสารอะโรเมติก (เบนซีน 30%, โทลูอีน 15%, อะโรเมติก C8 20%) และประกอบด้วยสารโอเลฟินจำนวนมากและไดโอเลฟินคอนจูเกต (เลขโบรมีนประมาณ 50, เลขไดอีน 5–50) จุดเดือดโดยประมาณอยู่ในช่วง 25–210 องศาเซลเซียส เป็นผลพลอยได้จากการแตกตัวของแนฟทาที่อุณหภูมิสูงในระหว่างการผลิตเอทิลีนและโพรพิลีน เป็นสารผสมที่ให้ค่าออกเทนสูงซึ่งประกอบด้วยสารที่มีคาร์บอนตั้งแต่ C5 ถึง C12 ส่วนผสมมีเลขทะเบียน CAS: 68477-58-7 ไพแก๊สมีศักยภาพสูงในการใช้เป็นส่วนผสมของน้ำมันเบนซิน รวมทั้งการใช้ในกระบวนการแยกสารอะโรเมติกออกจากสารประกอบอื่น ๆ ปัจจุบันไพแก๊สส่วนใหญ่ใช้เป็นส่วนผสมในน้ำมันเบนซินเนื่องจากมีเลขออกเทนสูง กระบวนการแตกสลายโมเลกุลด้วยไอน้ำ (steam cracking) จากวัตถุดิบที่ใช้ในการผลิตโอเลฟินซึ่งเป็นของเหลวที่อุดมด้วยเบนซีนสามารถผลิตผลพลอยได้ซึ่งเรียกว่าไพโรไลซิสแก๊สโซลีน ไพแก๊สสามารถผสมกับสารไฮโดรคาร์บอนอื่น ๆ เพื่อเป็นสารเติมแต่งน้ำมันเบนซิน หรือกลั่น (ในกระบวนการเบนซีนโทลูอีนและไซลีน, BTX) เพื่อแยกออกเป็นสารองค์ประกอบ ซึ่งรวมถึงเบนซีน
ไพโรไลซิสแก๊สโซลีนดิบ.
ไพโรไลซิสแก๊สโซลีนดิบ (Raw Pyrolysis Gasoline, RPG) หรือไพแก๊สดิบ (Raw Pygas) คือไพแก๊สที่ไม่มีการเติมไฮโดรเจนซึ่งอุดมไปด้วยเบนซีน
ไพโรไลซิสแก๊สโซลีนที่ผ่านกระบวนการเติมไฮโดรเจน.
ไพโรไลซิสแก๊สโซลีนเติมไฮโดรเจน (Hydrogenated Pyrolysis Gasoline, HPG) หรือไพแก๊สเติมไฮโดรเจน (Hydrogenated Pygas) เป็นวัตถุดิบตั้งต้นของโรงงานผลิตอนุพันธ์อะโรมาติก BTX สำหรับการสกัดเบนซีนและโทลูอีน
เฮนเนส ไวส์ไวเลอร์

ฮันส์ " เฮนเนส " ไวส์ไวเลอร์ (5 ธันวาคม พ.ศ. 2462 – 5 กรกฎาคม พ.ศ. 2526) เป็นนักฟุตบอลและผู้จัดการทีมชาวเยอรมัน ในฐานะโค้ชเขาคว้าแชมป์รายการสำคัญมากมายกับสโมสรโบรุสเซียมึนเช่นกลัดบัค และ สโมสรฟุตบอลโคโลญ ในทศวรรษ 1970
ไวส์ไวเลอร์คว้าแชมป์รวม 11 รายการ โดย 8 รายการนั้นเกิดขึ้นกับสโมสรในเยอรมันตะวันตก เขาจึงเป็นหนึ่งในโค้ชชาวยุโรปที่ประสบความสำเร็จมากที่สุดในยุคทศวรรษ 1970 ระหว่างปี ค.ศ. 1957 ถึง ค.ศ. 1970 ไวส์ไวเลอร์ยังได้เป็นผู้ฝึกอบรมโค้ชหลายร้อยคนจากทั่วทุกมุมโลก ในปี ค.ศ. 2005 ศูนย์ฝึกอบรมสำหรับโค้ชในเมืองโคโลญได้ตั้งถูกชื่อว่า "Hennes-Weisweiler-Academy" เพื่อเป็นเกียรติแก่เขา
ไวส์ไวเลอร์เป็นผู้จัดการทีมในยุคที่ประสบความสำเร็จของสโมสรโบรุสเซียมึนเช่นกลัดบัคในช่วงทศวรรษ 1960 และ 1970 และกับสโมสรฟุตบอลโคโลญในช่วงปลายทศวรรษ 1970 นอกจากนี้เขายังมีชื่อเสียงในด้านการพัฒนาพรสวรรค์ของผู้เล่นที่โดดเด่นหลายคน เช่น ยุพ ไฮน์เคิส, กุนเทอร์ เน็ตเซอร์, แบร์ตี โฟกต์ส เป็นต้น
เกียรติประวัติ.
ผู้จัดการทีม.
โบรุสเซียมึนเช่นกลัดบัค
 สโมสรฟุตบอลโคโลญ
 นิวยอร์ค คอสมอส
 กราสฮอปเปอร์คลับซูริก
อามาเลข

อามาเลข (,) ได้รับการอธิบายในคัมภีร์ฮีบรูเป็นชาติศัตรูของวงศ์วานอิสราเอล ชื่อ "อามาเลข" สามารถสื่อถึงลูกหลานอามาเลข หลานชายของเอซาว หรือใครก็ตามที่อาศัยอยู่ในดินแดนอามาเลขที่คานาอัน ธรรมเนียมอิสลามถือให้อามาเลขเป็นเผ่าอาหรับในมักกะฮ์และมะดีนะฮ์ยุคก่อนอิสลาม หรือลูกหลานฮาม บุตรโนอาห์ ในแอฟริกาเหนือ
ศัพทมูลวิทยา.
ในการตีความของรับบีบางส่วน มีการวิเคราะห์ศัพท์อามาเลขเป็น 'ผู้คนที่เลีย (เลือด)' แต่นักวิชาการส่วนใหญ่ถือว่าที่มาของคำนี้ยังไม่ทราบอย่างแน่ชัด
ในคัมภีร์ฮีบรู.
คัมภีร์ฮีบรูระบุว่า อามาเลขเป็นบุตรของเอลีฟัส (ผู้เป็นบุตรของเอซาว บรรพบุรุษของชาวเอโดมและพี่ชายของอิสราเอล) กับทิมนา ผู้เป็นภรรยาน้อยของเอลีฟัส ทิมนาเป็นชาวโฮรีและน้องสาวของโลทาน อามาเลขก็มาจากการร่วมประเวณีระหว่างพี่น้อง เนื่องจากเอลีฟัสเป็นพ่อเลี้ยงของทิมนา ตาม 1 พงศาวดาร 1:36 หลังเขาทำการประเวณีกับภรรยาของเสอีร์ชาวโฮรี ผู้เป็นพ่อทางสายเลือดของทิมนา ฟลาวิอุส โยเซพุส นักวิชาการและนักประวัติศาสตร์ชาวโรมัน-ยิวในคริสต์ศตวรรษที่ กล่าวถึงอามาเลขเป็น "บุตรนอกสมรส"  ในเชิงเหยียดหยาม
ชาวอามาเลข.
ในปฐมกาล 36:16 อามาเลขได้รับการกล่าวถึงเป็น "หัวหน้า" ในบรรดา "หัวหน้าซึ่งสืบเชื้อสายจากเอลีฟัส" ซึ่งคาดการณ์ว่าเขาปกครองตระกูลหรือดินแดนที่ตั้งชื่อตามตัวเขา ในคำทำนายของบาลาอัม อามาเลขถูกเรียกขานเป็น "ประชาชาติหมายเลขหนึ่ง" ชาวอามาเลข ถูกอ้างว่าเป็นลูกหลานของอามาเลขผ่านวงศ์ตระกูลของเอซาว
คัมภีร์ฮีบรูระบุว่า ชาวอามาเลขอาศัยอยู่ที่เนเกบและไซนาย พวกเขาดูเหมือนมีรูปแบบชีวิตร่อนเร่หรือกึ่งร่อนเร่ตามแนวเขตเกษตรกรรมทางตอนใต้ของคานาอัน
สำหรับกลุ่มคน ชาวอามาเลขถูกระบุทั่วคัมภีร์ฮีบรูในฐานะศัตรูที่เกิดซ้ำของวงศ์วานอิสราเอล
หลักฐานในประวัติศาสตร์.
ไม่มีการพบอ้างอิงถึงอามาเลขหรือชาวอามาเลขในจารึกและบันทึกของชาวอียิปต์และอัสซีเรีย แม้ว่าทั้งสองกลุ่มบันทึกเผ่าและกลุ่มชนต่าง ๆ ในลิแวนต์หลายช่วงเวลาที่เกี่ยวข้อง ดังนั้น Hugo Winckler จึงสรุปว่าชาวอามาเลขไม่มีจริง และเรื่องราวเกี่ยวกับพวกเขาในพระคัมภีร์ทั้งหมดไม่เกี่ยวข้องกับประวัติศาสตร์และเป็นตำนานโดยสิ้นเชิง แม้ว่ามีการปรับปรุงความรู้การวิจัยทางโบราณคดีเกี่ยวกับชาวอาหรับเร่ร่อน ไม่มีโบราณวัตถุหรือสถานที่ใดที่เชื่อมโยงกับอามาเลขอย่างแน่นอน
การใช้งานในสมัยใหม่.
รับบีโดยทั่วไปยอมรับว่าชาวอามาเลขไม่มีตัวตนอีกต่อไป โดยอิงจากข้อโต้แย้งที่ว่า พระเจ้า Sennacherib เคลื่อนย้ายและผสมกลุ่มชนต่าง ๆ ดังนั้น จึงไม่สามารถระบุว่าใครคือชาวอามาเลขได้อีกต่อไป 
ในความขัดแย้งอิสราเอล–ปาเลสไตน์ นักการเมืองและพวกหัวรุนแรงบางส่วนเทียบชาวปาเลสไตน์กับอามาเลข โดยระบุว่าชาวปาเลสไตน์คือชาวอามาเลข หรือกล่าวหาชาวอาหรับว่ามี "พฤติกรรม" ที่ "เป็นตัวอย่าง" ของชาวอามาเลข รับบี 200 คนเรียกยัสเซอร์ อาราฟัตเป็น "อามาเลขและฮิตเลอร์ในรุ่นของเรา" สมาชิกขบวนการกุชเอมูนิมหลายคนมองชาวอาหรับเป็น "อามาเลขในปัจจุบัน" เหตุผลหนึ่งคือความเชื่อว่าอามาเลขคือชาติใดก็ตามที่ขัดขวางชาวยิวจากการเข้าตั้งถิ่นฐานในดินแดนอิสราเอล ซึ่งรวมถึงชาวปาเลสไตน์ ในช่วงสงครามกาซา ค.ศ. 2014 แนวหน้าของ "yeshiva" ระบุชาวปาเลสไตน์เป็นลูกหลานของชาวอามาเลขและชาวฟิลิสตีนโบราณ ในทางลำดับวงศ์ตระกูล ชาวอาหรับไม่มีความเกี่ยวข้องกับชาวอามาเลข และก่อนหน้าความขัดแย้งอาหรับ–อิสราเอล ชาวยิวบางส่วนเชื่อมโยงอามาเลขกับจักรวรรดิโรมันและชาวคริสต์สมัยกลาง
ในทางตรงข้าม กลุ่ม ultra-Orthodox บางส่วนถือให้ไซออนิสต์เป็นชาวอามาเลขเนื่องจากการต่อต้านยิวของลัทธิไซออนิสต์
นายทหารยามเรือ

นายทหารยามเรือ  คือนายทหารเรือพรรคนาวินชั้นสัญญาบัตร ซึ่งทำหน้าที่เป็นผู้บังคับบัญชายามประจำเรือ นายทหารยามเรือได้รับแต่งตั้งโดยผู้บังคับการเรือ แบ่งเป็นสองประเภทตามสถานะของเรือ ได้แก่ ยามเรือเดิน และยามเรือจอด
นายทหารยามเรือเดิน.
นายทหารยามเรือเดิน (officer of the deck underway) มีจำนวนสามถึงห้าผลัด มีความรับผิดชอบดูแลความปลอดภัยการเดินเรือ รักษาตำแหน่งของเรือ ดูแลการเดินเครื่องจักร ดูแลไฟและสัญญาณเดินเรือ ตรวจตราเหตุการณ์นอกเรือ และเตรียมช่วยคนตกน้ำ 
นายทหารยามเรือเดินมีหน้าที่รายงานต่อผู้บังคับการเรือในประเด็นเกี่ยวกับความปลอดภัย รายงานต่อต้นเรือในประเด็นเกี่ยวกับกิจการทั่วไป รายงานต่อต้นหนในประเด็นเกี่ยวกับทิศทางและความเร็วของเรือ
นายทหารยามเรือจอด.
นายทหารยามเรือจอด (officer of the deck in port) มีความรับผิดชอบดูแลความปลอดภัยของเรือ รักษาความสะอาดเรียบร้อยภายในเรือ ตรวจตราการปฏิบัติหน้าที่ประจำวันภายในและภายนอกเรือ ตรวจเรือหลังเวลานอน รับรองผู้มาเยี่ยมเรือ ดูแลพิธีชักธงประจำเรือขึ้นลง และถือเป็นผู้รับผิดชอบสูงสุดของเรือในยามที่ผู้บังคับการเรือและต้นเรือไม่อยู่บนเรือ
หวงตี้เน่ยจิง

หวงตี้เน่ยจิง , หรือในศัพท์ทางการว่า อักษรสาสน์แห่งจักรพรรดิเหลือง  หรือ คัมภีร์ลับแห่งจักรพรรดิเหลือง , เป็นตำราแพทย์แผนจีนโบราณหรือเป็นกลุ่มตำราที่ได้รับการขนานนามว่าเป็นแหล่งคำสอนหลักว่าด้วยการแพทย์แผนจีนมากกว่าสองพันปี ตำรานี้ประกอบด้วยสองส่วนหลัก ในส่วนหลักแบ่งบทความเป็นแปดสิบเอ็ดบท เนื้อหาของบทความประกอบด้วยการปุจฉาและวิสัชนาของจักรพรรดิเหลืองและขุนนางชั้นผู้ใหญ่ในตำนานหกคน
ส่วนบทแรกมีชื่อว่า "ซูเวิ่น" , หรือรู้จักกันในชื่อ "คำปุจฉาพื้นฐาน", อธิบายความละเอียดของรากฐานทฤษฎีการแพทย์แผนจีนและวิธีการวินิจฉัยโรค ต่อมา บทที่สองมีชื่อว่า "หลิงฉู" ("แกนหมุนทางจิตวิญญาณ"), อธิบายถึงการบำบัดโดยการฝังเข็มอย่างพิสดาร ตำราทั้งสองส่วนจึงเรียกกันในชื่อว่า "เน่ยจิง" หรือ "ฮวงตี้เน่ยจิง" ในทางปฏิบัติ อย่างไรก็ดี ตำราใช้คำว่า "เน่ยจิง" มักอ้างเฉพาะถึงส่วนของตำราชื่อว่า "ซูเวิ่น" ซึ่งได้รับอิทธิพลสูงกว่าเท่านั้น
โดยปรากฎตำราอีกสองเล่มใช้คำขึ้นต้นชื่อว่า "ฮวงตี้เน่ยจิง" ในตำราเหล่านั้น: "หมิงถัง" ("หอแสง") และ "ไท่ซู่" ("กฎเกณฑ์สำคัญ"), เหลือสภาพตำราเพียงบางส่วน ตำรานี้ได้มีอิทธิพลต่อหมู่ลัทธิเต๋า
ประเทศมาซิโดเนียเหนือในโอลิมปิกฤดูร้อน 2024

ประเทศนอร์ทมาซิโดเนีย มีกำหนดจะแข่งขันในโอลิมปิกฤดูร้อน 2024 ที่ปารีส ตั้งแต่วันที่ 26 กรกฎาคม ถึง 11 สิงหาคม พ.ศ. 2567 จะเป็นการปรากฏตัวครั้งที่ 8 ติดต่อกันของประเทศในโอลิมปิกฤดูร้อน หกครั้งที่แข่งขันภายใต้ชื่อ "มาซิโดเนีย" หรือ "สาธารณรัฐมาซิโดเนีย" และจะเป็นครั้งที่สองที่แข่งขันภายใต้ชื่อประเทศใหม่
นักกีฬา.
รายการต่อไปนี้เป็นจำนวนผู้เข้าแข่งขันในครั้งนี้
กรีฑา.
ผลการแข่งขันดังนี้
ฮั่นจ๋ง

ฮั่นจ๋ง (เสียชีวิต 8 กุมภาพันธ์ ค.ศ. 253) มีชื่อในภาษาจีนกลางว่า หาน จง  เป็นขุนพลของรัฐง่อก๊กในยุคสามก๊กของจีน เป็นบุตรชายของฮันต๋ง ขุนพลอาวุโสผู้รับใช้เจ้านายตระกูลซุนสามรุ่น (ซุนเกี๋ยน ซุนเซ็ก และซุนกวน) หลังฮันต๋งเสียชีวิต ฮั่นจ๋งได้สืบทอดบรรดาศักดิ์ฉือเฉิงโหว (石城侯) ของบิดา แต่ภายหลังได้หนีไปเข้าด้วยวุยก๊กที่เป็นรัฐอริของง่อก๊ก
ประวัติ.
ในปี ค.ศ. 227 ฮันต๋งเสียชีวิต ฮั่นจ๋งผู้เป็นบุตรชายของฮันต๋งได้สืบทอดบรรดาศักดิ์ฉือเฉิงโหว (石城侯) ของบิดา ในปีเดียวกันนั้น ซุนกวนนำทัพโจมตีฉือหยาง  ซุนกวนไม่ได้พาฮั่นจ๋งไปด้วยเพราะเกรงว่าฮั่นจ๋งจะก่อปัญหา จากนั้นฮั่นจ๋งจึงได้รับมอบหมายให้ประจำการอยู่ที่บู๊เฉียง (武昌; ปัจจุบันคือนครเอ้อโจว มณฑลหูเป่ย์) แล้วฮั่นจ๋งก็ประพฤติตนไม่ดีและใช้อำนาจในทางที่ผิด ซุนกวนไม่ได้เอาความฮั่นจ๋งในเรื่องนี้โดยเห็นแก่คุณงามความดีของฮันต๋งบิดาผู้ล่วงลับของฮั่นจ๋ง
ฮั่นจ๋งต้องการก่อบกฏต่อซุนกวนแต่ฮั่นจ๋งกลัวว่าผู้ใต้บังคับบัญชาจะไม่เห็นด้วย จึงพูดปดและบังคับให้พี่สาวน้องสาวและญาติผู้หญิงให้แต่งงานกับผู้ใต้บังคับบัญชาของตน และมอบข้ารับใช้ให้กับผู้ช่วยคนสนิทเพื่อให้ได้รับความเชื่อใจและการสนับสนุนเพิ่มมากขึ้น ในเดือนมกราคมหรือกุมภาพันธ์ ค.ศ. 228 ฮั่นจ๋งหนีไปรัฐวุยก๊กโดยนำศพของบิดาไปด้วย ทั้งยังนำสมาชิกในครอบครัวและผู้ติดตามรวมจำนวนหลายพันคนติดตามตนมาด้วย ฮั่นจ๋งกลายเป็นขุนพลในวุยก๊กและได้รับบรรดาศักดิ์กว่างหยางโหว (廣陽侯) ฮั่นจ๋งมักจะนำทหารวุยก๊กไปโจมตีชายแดนง่อก๊ก สังหารราษฎรจำนวนมาก ซุนกวนโกรธฮั่นจ๋งมาก
ต้นปี ค.ศ. 253 ฮั่นจ๋งทำหน้าที่นายกองหน้าของทัพวุยก๊กในยุทธการที่ตังหินที่เป็นการรบระหว่างวุยก๊กและง่อก๊ก ฮั่นจ๋งถูกสังหารในที่รบ จูกัดเก๊กแม่ทัพง่อก๊กตัดศีรษะจากศพของฮั่นจ๋งและส่งไปเป็นเครื่องบูชาที่ศาลบรรพกษัตริย์ของจักรพรรดิซุนกวน เพราะซุนกวนซึ่งสวรรคตก่อนยุทธการ 8 เดือน เมื่อครั้งยังทรงพระชนมชีพนั้นทรงเกลียดฮั่นจ๋งอย่างมาก
ในนิยาย"สามก๊ก".
ฮั่นจ๋งปรากฏเป็นตัวละครรองในนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ฮั่นจ๋งปรากฏในตอนที่ 108 เมื่อฮั่นจงและหวนแกเข้าร่วมรบในยุทธการที่ตังหินโดยอยู่ใต้การบังคับบัญชาของอ้าวจุ๋น ฮั่นจ๋งและหวนแกได้รับมอบหมายให้เข้าโจมตีป้อมปราการ 2 แห่งของเขื่อนตังหิน ต่อมาทั้งสองกลับมาประจำการอยู่ริมฝั่งแม่น้ำ เตงฮองขุนพลอาวุโสของง่อก๊กนำกำลังทหารถืออาวุธสั้นเข้าโจมตีค่ายวุยก๊กอย่างฉับพลัน ฮั่นจ๋งถูกเตงฮองสังหารในที่รบ